Novu cimitéri di cidadi di Praia ta tem lugar pa krematóriu, un kapela ekuménika e loja pa bendi kusas pa funeral.
Informason foi dadu pa vereador di Ambienti, Saniamentu e Pruteson Civil, Gilberto Silva, ki garanti ki kel novu lugar ta ser mas modernu e ta tem, di longi, midjor kondison ki cimetéri Várzea.
Obras pa konstruson di projectu ki sa speradu txeu na capital di país (pamodi dimora e lotason di cimitéri di Várzia) komesa kel quarta-fera li, dia 10, ku lansamentu di primeru pedra pa prisidenti di Cambra Municipal, Ulisses Correia e Silva.
Di akordu ku vereador di Ambiente, Saneamentu e Pruteson Civil, Gilberto Silva, kel novu cimitéri ki ta fika na bairru di Txada Son Filipe ta bai risolvi di bes problema di poku lugar pa enterra mortus sima sta kontici gosi na cimitéri di Várzea, ta djuda resolve problema di kongistionamenti di transitu na centru di cidadi e nda ta primiti compu cimitéri di Várzea.
“ Na tudu mundu ta ixigidu ki cimiteris teni 10 % di si ispasu livri pa kasu di kontisi algum kuza, kuza ki kata kontisi na cimitéri di Várzea. Kel novu cimiteri ki sta ben fazedu ta primiti tanbé risolve kel problema li”, si ki Gilberto Silva fla.
Ku orsamentu di 53 mil kontu e ku aria di quatu mil metru quadradu, novu cimitéti ta teni nda un ispasu pa ristaurante, ki ta ser ixploradu pa iniciativa privadu.
ASemana
kea_Latn kea_Latn kea_Latn kea_Latn kea_Latn pap_Latn kmb_Latn